На основу члана 145. Закона о планирању и изградњи („Службени гласник РС“, број 72/09, 81/2009 – испр. 64/10 – одлука УС, 24/2011, 121/2012, 42/2013 – одлука УС, 50/2013 – одлука УС, 98/2013 – одлука УС, 32/2014, 145/2014, 83/2018, 312019, 37/2019 – др. закон и 9/2020), члана 32. Закона о локалној самоуправи („Службени гласник РС“, број 129/2007, 83/2014 - др. закон, 101/2016- др. закон и 47/2018) и члана 40. и 152. Статута општине Владичин Хан („Службени гласник града Врања“, бр. 4/2019), Скупштина општине Владичин Хан, на седници одржаној дана 13.09.2020. године, донела је

**ОДЛУКУ О ДАВАЊУ САГЛАСНОСТИ ЗА ИЗВОЂЕЊЕ РАДОВА**

**Члан 1.**

Даје се Акционарском друштву за управљање јавном железничком инфраструктуром „Инфраструктура железнице Србије“, ул. Немањина 6, Београд, сагласност за извођење радова на кп. бр. 3401 и кп.бр. 3399, обе уписане у ЛН бр. 118 КО Владичин Хан и кп.бр. 4411, кп.бр. 4412 и кп.бр. 1083, све уписане у ЛН бр. 317 КО Владичин Хан, као својина општине Владичин Хан, за санацију клизишта Ханског тунела у км 328+292 на прузи Београд-Младеновац-Лапово-Ниш-Прешево-државна граница (Табановце), односно дела терена између општинског пута (некада државног пута II реда 132 (Р-214)) деоница Предејане-Владичин Хан и пруге и дела клизишта изнад наведеног пута.

**Члан 2.**

Сагласност из члана 1. ове одлуке даје се за потребе добијања решења о одобрењу за извођење радова за санацију клизишта Ханског тунела у км 328+292 на прузи Београд-Младеновац-Лапово-Ниш-Прешево-државна граница (Табановце), односно дела терена између општинског пута (некада државног пута II реда 132 (Р-214)) деоница Предејане-Владичин Хан и пруге и дела клизишта изнад наведеног пута.

**Члан 3.**

Обавезује се Акционарско друштво за управљање јавном железничком инфраструктуром „Инфраструктура железнице Србије“, ул. Немањина 6, Београд да омогући током извођења радова функционално и безбедно коришћење регионалног пута Р-214 који се налази на кп.бр. 4411 КО Владичин Хан, Пчињске улице која се налази на кп.бр. 4412 КО Владичин Хан и улице Димитрије Митића која се налази на кп.бр. 1083 КО Владичин Хан, а да се након завршетка радова отклони сва евентуална штета која настане на парцелама из члана 1. ове одлуке и исте врате у првобитно стање.

**Члан 4.**

Ова одлука ступа на снагу осмог дана од дана објављивања у „Службеном гласнику Града Врања“.

**СКУПШТИНА ОПШТИНЕ**

**ВЛАДИЧИН ХАН**

**БРОЈ: 06-67/10/20-I**

**ПРЕДСЕДНИЦА**

**Данијела Поповић**